รัฐบาลไทย-ข่าวทำเนียบรัฐบาล-“ยุติธรรม” มุ่งเพิ่มประสิทธิภาพการทำงาน ลดความเหลื่อมล้ำ และสร้างความเท่าเทียมในสังคม
วันพุธที่ 6 ธันวาคม 2560
“ยุติธรรม” มุ่งเพิ่มประสิทธิภาพการทํางาน ลดความเหลื่อมล้ํา และสร้างความเท่าเทียมในสังคม
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมมอบนโยบายและแนวทางการขับเคลื่อนภารกิจกระทรวงยุติธรรมผ่านระบบ Video Conference
“ยุติธรรม” มุ่งเพิ่มประสิทธิภาพการทํางาน ลดความเหลื่อมล้ํา และสร้างความเท่าเทียมในสังคม
ในวันจันทร์ที่ ๔ธันวาคม ๒๕๖๐เวลา ๑๕.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมมอบนโยบายและแนวทางการขับเคลื่อนภารกิจกระทรวงยุติธรรม
ผ่านระบบ Video Conference
โดยมีผู้บริหารกระทรวงยุติธรรม และหัวหน้าส่วนราชการในสังกัดกระทรวงยุติธรรม
ทั้งส่วนกลาง และส่วนภูมิภาค เข้าร่วมประชุมฯ
โดยรัฐมนตรีว่าการกระทรวงยุติธรรม กล่าวถึง
แนวทางการดําเนินงานที่ตอบสนองต่อยุทธศาสตร์ชาติ นโยบายเร่งด่วนของรัฐบาล
และกระบวนทัศน์เป้าหมายการพัฒนาที่ยั่งยืน (Sustainable Development Goals - SDGs)
ด้วยการน้อมนํา “ศาสตร์พระราชา” มาเป็นแนวทางหลักในการกําหนดนโยบายของกระทรวงยุติธรรม
โดยสรุปดังนี้
๑. เทิดทูนและธํารงไว้ซึ่งสถาบันชาติ ศาสนา และพระมหากษัตริย์ โดยใช้มาตรการทางกฎหมาย
เพื่อพิทักษ์ปกป้อง คุ้มครอง มิให้มีการกระทําผิด หรือล่วงละเมิดต่อสถาบันพระมหากษัตริย์
ควบคู่ไปกับการเผยแพร่ความรู้ความเข้าใจที่ถูกต้อง พร้อมทั้งน้อมนํา “ศาสตร์พระราชา”
ปรัชญาเศรษฐกิจพอเพียง มาใช้ในการปฏิบัติงาน
๒. พัฒนากระบวนการยุติธรรมเพื่อลดความเหลื่อมล้ํา และสร้างความเท่าเทียมในสังคม
โดยยึดประชาชนเป็นศูนย์กลางผ่านทางสํานักงานยุติธรรมจังหวัดและศูนย์ยุติธรรมชุมชน
๓. นําแผนสิทธิมนุษยชนแห่งชาติไปสู่การปฏิบัติ เพื่อสร้างการรับรู้เรื่องสิทธิให้ประชาชนได้รับทราบ
๔. เน้นบทบาทและมาตรการเชิงรุกเพื่อให้สังคมมีความเข้าใจในการปฏิบัติงานของเจ้าหน้าที่รัฐ
ภายใต้กรอบของกฎหมายที่กําหนด
๕. สร้างคนดีให้สามารถอยู่ได้ในสังคมอย่างมีความสุข
โดยพัฒนากลไกการพัฒนาพฤตินิสัยผู้ต้องขัง เด็กและเยาวชน รวมถึงผู้ถูกคุมความประพฤติ
โดยการให้ความรู้ และทักษะการทํางานที่ตอบสนองต่อความต้องการของตลาดแรงงานในปัจจุบัน
ทั้งนี้ ได้กําหนดยุทธศาสตร์ของกระทรวงยุติธรรมในการขับเคลื่อนงานที่สอดคล้อง
กับยุทธศาสตร์ ๖ ด้าน ประกอบด้วย
๑) การป้องกันและแก้ไขปัญหายาเสพติด ๒) การสร้างความปลอดภัยและความสงบสุขในสังคม
เพื่อแก้ไขการกระทําความผิดซ้ํา ๓) การอํานวยความยุติธรรมโดยการขับเคลื่อนวาระแห่งชาติ
๔) การพัฒนากฎหมายและกระบวนการยุติธรรม ๕) การป้องกันและปราบปรามอาชญากรรม
ด้านความมั่นคง ๖) การเสริมสร้างความปรองดองสมานฉันท์
สําหรับงานเร่งด่วนที่ต้องดําเนินการ ประกอบด้วย
๑. ติดตามคดีสําคัญที่อยู่ในความรับผิดชอบของกระทรวงยุติธรรม รวมถึงการจัดการปัญหาการค้ามนุษย์
รวมทั้งคดีที่อยู่ในความสนใจของประชาชนและสังคม ให้มีความคืบหน้าอย่างต่อเนื่อง
๒. ขับเคลื่อนคณะกรรมการพัฒนาการบริหารงานยุติธรรมระดับจังหวัด (กพยจ.)
โดยให้ยุติธรรมจังหวัดเป็นกลไกสําคัญในการเชื่อมโยงการดําเนินงานจากส่วนกลางไปสู่ภูมิภาค
รวมทั้งบูรณาการความร่วมมือกับหน่วยงานอื่น ๆ ในระดับพื้นที่
๓. ให้ความช่วยเหลือพี่น้องประชาชนที่ได้รับความเดือดร้อน ในรูปแบบ “หมอยุติธรรม”
เพื่อเป็นสื่อกลางในการให้ความรู้ คําแนะนํา และให้บริการด้านอื่นๆ ที่เกี่ยวข้องกับกระบวนการยุติธรรม
๔. พัฒนาการให้บริการประชาชน โดยนําเทคโนโลยีสารสนเทศมาใช้ในการให้บริการประชาชน
เช่น การให้บริการออนไลน์ (e-Service) การติดต่อสื่อสารผ่านเครือข่ายสังคมออนไลน์ (Social Network)
รวมถึงลดระยะเวลาและขั้นตอนการปฏิบัติงาน
ทั้งนี้ กระทรวงยุติธรรมจะยึดหลักนิติธรรม คุณธรรม ศีลธรรม จริยธรรม ควบคู่กับการบริหารงาน
ตามหลักธรรมาภิบาล เน้นความโปร่งใส ตรวจสอบได้ และขจัดการทุจริตคอร์รัปชั่น
เพื่อให้กระทรวงยุติธรรม เป็นองค์กรที่ได้รับความเชื่อมั่น และยอมรับจากสังคมและประชาชนตลอดไป
ต่อจากนั้นเวลา ๑๗.๐๐ น. รัฐมนตรีว่าการกระทรวงยุติธรรม
แถลงข่าวเกี่ยวกับนโยบายแนวทางการขับเคลื่อนภารกิจกระทรวงยุติธรรม
ณ ห้องรับรองกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ